Diari Oficial de la Generalitat Valenciana


Sumari del DOGV 6385, del 27-10-2010 (2010/11124)

Notificació de resolució. Expedient número 2009/0337 de Gata de Gorgos.
-----------------------------------------------------------------------

### Dades del document

Número de DOGV
:   6385

Data del DOGV
:   27-10-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/11627


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de resolució. Expedient número 2009/0337 de Gata de Gorgos. [2010/11114]  
Pel fet que han resultat infructuoses les gestions realitzades per a efectuar la notificació dirigida a Sandra Hamnett, al domicili que figura en la seua sol·licitud de declaració d'interés comunitari per a la venda i exposició de mobles i articles relacionats amb el jardí, en sòl no urbanitzable, polígon 4, parcel·la 468, del municipi de Gata de Gorgos, d'acord amb el que preveu l'art. 59 de la Llei de règim jurídic de les administracions públiques i del procediment administratiu comú, es porta a efecte mitjançant aquest edicte.  
Acte que es notifica:   
«El conseller de Medi Ambient, Aigua, Urbanisme i Habitatge, i vicepresident tercer del Consell va adoptar, en data 16 de març de 2010, la resolució que a continuació es transcriu:  
"Vist l'expedient promogut per Sandra Hamnett de sol·licitud de declaració d'interés comunitari per a venda i exposició de mobles i articles relacionats amb el jardí, en sòl no urbanitzable, polígon 4, parcel·la 468, del municipi de Gata de Gorgos i de conformitat amb els següents,  
Antecedents de fet  
Primer. En data 11 de setembre de 2009 s'ha presentat declaració d'interés comunitari per a venda i exposició de mobles i articles relacionats amb el jardí al polígon 4, parcel·la 468, del municipi de Gata de Gorgos.  
Segon. El sòl on es pretén implantar l'activitat es troba classificat pel planejament vigent del municipi de Gata de Gorgos com a sòl no urbanitzable comú.  
Tercer. L'actuació projecta l'habilitació d'una nau de 350 m² ja existent per a l'exposició i venda de mobles i articles relacionats amb el jardí. La parcel·la on es troba situada té una superfície de 4.289 m².  
Quart. Consta en l'expedient l'informe favorable de l'Ajuntament.  
Cinqué. En data 29 de setembre de 2009 el Servei Territorial d'Urbanisme d'Alacant emet un informe desfavorable respecte a aquesta sol·licitud de declaració d'interés comunitari, i hi proposa la inadmissió a tràmit.  
Sisé. En data 13 de març de 2010 el Servei de Coordinació Territorial de la Direcció General d'Urbanisme, basant-se en les dades aportades en l'informe remés pel Servei Territorial, emet un informe en relació amb les seues competències de supervisió i coordinació, i per a la determinació dels criteris i directrius de política urbanística i de sòl.  
Fonaments de dret  
Primer. Per a resoldre aquesta sol·licitud té atribució el conseller de Medi Ambient, Aigua, Urbanisme i Habitatge, segons el que estableix l'article 6.j) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
Segon. La sol·licitud a què es refereixen aquestes actuacions s'ha de resoldre segons el que disposa l'article 37 de la Llei 10/2004, de 9 de desembre, de la Generalitat, de sòl no urbanitzable, el qual assenyala que la conselleria competent en matèria d'ordenació del territori i urbanisme, amb un informe previ municipal, no admetrà a tràmit aquelles iniciatives que no s'ajusten als pressupostos exigits per aquesta llei i pel planejament aplicable.   
D'altra banda, l'article 89.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, assenyala que l'administració pot resoldre la inadmissió de les sol·licituds de reconeixement de drets no previstos en l'ordenament jurídic o manifestament faltats de fonament.  
Tercer. L'activitat sol·licitada és de caràcter terciari, però d'acord amb la documentació aportada no pot entendre's entre les admissibles per l'article 27 de l'esmentada Llei de sòl no urbanitzable, ja que no es troba entre els supòsits taxats permesos.  
A la vista del que s'ha exposat anteriorment, s'observa que la sol·licitud instada no és compatible amb la Llei 10/2004 del sòl no urbanitzable, i atés que l'actuació pretesa no pot ser en cap cas objecte de la declaració d'interés comunitari, resulta pertinent no admetre a tràmit la sol·licitud formulada ja que siga quina siga la documentació que es puga aportar a l'expedient al llarg de la seua tramitació, no es pot variar en res aquesta consideració inicial.  
Per tot això, s'observa la incompatibilitat del que s'ha sol·licitat amb els preceptes i les normes esmentades de pertinent aplicació en matèria d'urbanisme, resolc:  
No admetre a tràmit la sol·licitud formulada per Sandra Hamnett de sol·licitud de declaració d'interés comunitari per a venda i exposició de mobles i articles relacionats amb el jardí, en sòl no urbanitzable, polígon 4, parcel·la 468, del municipi de Gata de Gorgos.  
Contra aquesta resolució, que posa fi a la via administrativa, pot interposar-se recurs de reposició davant del conseller de Medi Ambient, Aigua, Urbanisme i Habitatge en el termini d'un mes comptador des de l'endemà de la notificació, d'acord amb el que estableixen els articles 116.1 i 117.1 de l'esmentada Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999, de 13 de gener; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que consideren oportú."  
Aquesta notificació és transcripció exacta de la resolució original que consta en l'expedient.»  
València, 4 d'octubre de 2010.- El director general d'Urbanisme: José M. Selva Ros.